**პროექტი**

**ახმეტის მუნიციპალიტეტის საკრებულოს**

**დადგენილება №**

**2023 წლის 1 თებერვალი**

**ქ. ახმეტა**

„**ახმეტის მუნიციპალიტეტის საკრებულოს აპარატის საშტატო ნუსხის, საჯარო მოსამსახურეთა იერარქიული რანგებისა და თანამდებობრივი სარგოს ოდენობების დამტკიცების შესახებ“ ახმეტის მუნიციპალიტეტის საკრებულოს 2022 წლის 22 დეკემბრის №63 დადგენილებაში ცვლილების შეტანის თაობაზე**

„ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის შესაბამისად, ახმეტის მუნიციპალიტეტის საკრებულო **ადგენს:**

**მუხლი 1** „ახმეტის მუნიციპალიტეტის საკრებულოს აპარატის საშტატო ნუსხის, საჯარო მოსამსახურეთა იერარქიული რანგებისა და თანამდებობრივი სარგოს ოდენობების დამტკიცების შესახებ“ ახმეტის მუნიციპალიტეტის 2022 წლის 22 დეკემბრის №63 დადგენილებაში (www.matsne.gov.ge, 23/12/2022, სარეგისტრაციო კოდი: 270070000.35.162.016599) შეტანილ იქნეს ცვლილება და დადგენილების პირველი მუხლით დამტკიცებული დანართი ჩამოყალიბდეს თანდართული რედაქციით.

**მუხლი 2**

დადგენილება ამოქმედდეს გამოქვეყნებისთანავე და მისი მოქმედება გავრცელდეს 2023 წლის 1 იანვრიდან წარმოშობილ სამართლებრივ ურთიერთობებზე.

**ახმეტის მუნიციპალიტეტის**

**საკრებულოს თავმჯდომარე: იოსები ქარუმაშვილი**

**„დანართი**

**ახმეტის მუნიციპალიტეტის საკრებულოს აპარატის საშტატო ნუსხა, საჯარო მოსამსახურეთა იერარქიული რანგები და თანამდებობრივი სარგოები**

|  |  |  |  |  |
| --- | --- | --- | --- | --- |
| **№** | **საშტატო ერთეულის დასახელება** | **იერარქიული რანგი** | **საშტატო რიცხოვნობა** | **თანამდებობრივი სარგო**  **(ლარებში)** |
| 1 | აპარატის უფროსი - პირველადი სტრუქტურული ერთეულის ხელმძღვანელი | 1 | 1 | 2783 |
| 2 | პირველი კატეგორიის უფროსი სპეციალისტი საქმისწარმოების და საკადრო საკითხებში | 3 | 1 | 1331 |
| 3 | მეორე კატეგორიის უფროსი სპეციალისტი საქმისწარმოების საკითხებში | 3 | 1 | 1210 |
| 4 | მეორე კატეგორიის უფროსი სპეციალისტი საზოგადოებასთან და მედიასთან ურთიერთობის საკითხებში | 3 | 1 | 1210 |
| 5 | მეორე კატეგორიის უფროსი სპეციალისტი საორგანიზაციო საკითხებში | 3 | 1 | 1210 |
| 6 | მეორე კატეგორიის უფროსი სპეციალისტი იურიდიულ საკითხებში | 3 | 1 | 1210 |
| 7 | მეორე კატეგორიის უფროსი სპეციალისტი | 3 | 1 | 1210 |

**განმარტებითი ბარათი**

ა) დადგენილებაში ცვლილების საჭიროება გამოწვეულია საქართველოს მთავრობის ადმინისტრაციიდან სამართლებრივი ზედამხედველობის ფორმატში მიღებული შენიშვნის გამო. კერძოდ, მოხელეთა სარგოების ოდენობები განისაზღვრება „საჯარო დაწესებულებაში შრომის ანაზღაურების შესახებ“ საქართველოს კანონის მე-8 მუხლის მე-2 პუნქტისა და ამავე კანონის №2 დანართის №2 ცხრილით განსაზღვრული ზედა ზღვრის კოეფიციენტისა და საბაზო თანამდებობრივ სარგოზე ნამრავლით. 2023 წლის სახელმწიფო ბიუჯეტის შესაბამისად, საბაზო თანამდებობრივი სარგო შეადგენს 1210 ლარს, რის გამოც სარგოს ოდენობა უნდა დადგინდეს კოეფიციენტზე ზუსტი ნამრავლით, რაც შეადგენს აპარატის უფროსის მიმართ 2783 ლარს, ხოლო პირველი კატეგორიის სპეციალისტის მიმართ - 1331 ლარს.

ბ) სარგოების ცვლილება უმნიშვნელოდ აისახება ახმეტის მუნიციპალიტეტის 2023 წლის ადგილობრივი ბიუჯეტის ხარჯვით ნაწილზე.

გ) წარმოდგენილი პროექტი შესაძლებელია მიღებულ იქნეს საკრებულოს უახლოეს სხდომაზე.

დ) პროექტი შეთანხმებულია ახმეტის მუნიციპალიტეტის ორგანოებთან და შესაბამის თანამდებობის პირებთან.

ე) პროექტის ავტორი - საკრებულოს იურიდიულ საკითხთა კომისია.

ვ) მიზანშეწონილია საკრებულოს სხდომაზე მომხსენებლად დაინიშნოს საკრებულოს იურიდიულ საკითხთა კომისიის თავმჯდომარე.